Public procurement notice: Modification Of A Contract/Concession During Its Term
Published: 2022-12-30
Buyer: Budapest Főváros XIX. kerület Kispest Önkormányzata Kispesti Egészségügyi Intézete
Country: HU
Contract type: Services
Procedure: Open procedure
CPV classification: 85000000 | 85121200: Specialist medical services

Technical requirements: A Budapest XIX. Kerület Kispest közigazgatási határán belül az egészségügyi alapellátás körébe tartozó 24 órás folyamatos felnőtt háziorvosi ügyeleti (ambuláns és kijáró) és sürgősségi feladatok ellátása:
- munkanapokon 8:00 - 20:00 között 2fő szakképzett orvos, 1fő ápoló, 1fő gépkocsivezető személyekkel;
- munkanapokon 20:00 - 8:00 óra között, valamint munkaszüneti és ünnepnapokon 2fő szakképzett orvos, 1fő ápoló és 1fő gépkocsivezető személyekkel
AT köteles saját diszpécserszolgálatot működtetni, amelynek az EÜ-i Intézet telephelyén, azaz az ügyelet helyszínén kell működnie.
Az ügyeleti ellátás biztosításához szükséges hatósági engedélyek megszerzése nyertes ajánlattevő feladata. AT köteles a szerződés időbeli hatálya alatt folyamatosan biztosítani az ÁNTSZ által, valamint a 60/2003. (X.20.) ESzCsM rendeletben előírt 4601 szakmakód szerinti minimumfeltéteknek történő megfelelést, továbbá a 4/2000. (ii.25.) EüM figyelembevételével. A szolgáltatást a jogszabályban meghatározott szakemberekkel és gépkocsival kell ellátni. Az ügyelet folyamatos működéséhez szükséges egyszer használatos eszközök, gyógyszerek, kötszerek, vegyszerek és irodaszerek stb. folyamatos pótlása AT feladata és kötelezettsége.
AT köteles tevékenységéről évente beszámolót készíteni AK részére. AT minden hónap 26. napjáig köteles orvosi ügyeleti beosztást készíteni a következő hónapra vonatkozóan, amit át kell adnia AK-nek.
A tevékenység végzéséhez szükséges telephelyet a Budapest XIX. Kerület Kispesti Egészségügyi Intézet (továbbiakban:Intézet) (1196 Bp.,Petőfi S. u. 49.; hrsz.: 162052) biztosítja a szerződésben meghatározottak szerint. Az épületingatlant, összesen (épület + udvar) együttes területe 709 m2, melyből az épület nettó, hasznos alapterülete 69 m2, a terület 13 helyiséget tartalmaz.
AT külön mérőórák alapján köteles a rendelkezésére bocsátott helységek víz,- csatorna-, fűtés, és villamos energia költségét havonta számla alapján az Intézet részére megtéríteni.
AT saját költségén köteles gondoskodni: - veszélyes hulladék elszállításáról, - az eü-i informatikai program biztosításáról, - a felhasznált orvosi textíliák mosatásáról, - a jogszabály által előírt eszközparkról, ami magában foglalja bútorzatot, berendezési és felszerelési tárgyakat. Továbbá köteles gondoskodni a szerződés időbeli hatálya alatt a közbeszerzési dokumentumokban előírt érvényes szakmai felelősségbiztosítás folyamatos fenntartásáról. A szerződés tervezett kezdő időpontja: 2020.04.15.,amely időpont a közbeszerzési eljárás időigényes lebonyolítása miatt változhat.
Felek rögzítik, hogy a Kbt. 141. § (2) bekezdésében foglalt feltételek maradéktalan betartása mellett kerül sor jelen szerződésmódosítás megkötésére.
A Kbt. 141. § (2) bekezdése értelmében a szerződés - a Kbt. 141. § (4) vagy (6) bekezdésben foglalt feltételek vizsgálata nélkül - új közbeszerzési eljárás lefolytatása nélkül módosítható, ha a módosítás eredményeként az ellenérték növekedése - vagy több módosítás esetén azok nettó összértéke - nem éri el az alábbi értékek egyikét sem
b) szolgáltatás, árubeszerzés és építési vagy szolgáltatási koncesszió esetén az eredeti szerződés értékének 10%-át, építési beruházás esetén az eredeti szerződéses érték 15%-át;
valamint a módosítás nem változtatja meg a szerződés általános jellegét és illeszkedik az eredeti szerződés jellegéhez.
Ezen konjunktív feltételek mindegyikének megfelel a Szerződés módosítása, tekintettel arra, hogy az ellenérték növekedése (a szerződés teljes időszakára vetítve: 33 607 200 Ft) nem éri el az eredeti szerződéses érték 10 %-át, és nem éri el az uniós értékhatárt.
Felek rögzítik, hogy Vállalkozó 2022. július 19-én kelt levelében kezdeményezte a szerződéses díj emelését. Vállalkozó részletes, objektív adatokon nyugvó költségelemzést nyújtott be, amelyben bemutatta a díj alapját képező költségelemeket, azok arányát, illetve az egyes költségelemekben bekövetkezett, előre kellő gondosság mellet sem tervezhető költségemelkedés okát és mértékét. Kimutatta az egészségügyi ágazat átalakításának, a megváltozott adókörnyezet foglalkoztatásra és bérekre gyakorolt hatását, a minimálbér 2022. évi jelentős mértékű emelkedését, az elszabadult infláció, a forint árfolyamingadozás és folyamatos emelkedés, az üzemanyag áremelkedés, a többszörösére emelkedett energia árakat és ezek hatását a költségek növekedésére. Kérelmét részletesen és objektív módon alátámasztotta. Megrendelő megállapította, hogy a Vállakozó által bemutatott körülmények ilyen mértékű változása a szerződés időpontjában senki által nem volt előre látható, azok bekövetkezése a felek magatartásától független volt, és nem tartozott Vállalkozó rendes üzleti kockázatának körébe.


Winner: Inter-Ambulance Egészségügyi és Szolgáltató Zártkörűen Működő Részvénytársaság